पुलिस की तर्ज पर ही होंगी
Moradabad
Updated Thu, 20 Dec 2012 05:31 AM IST
मुरादाबाद। प्रदेश के हर जिले में होमगार्ड की एक 'स्पेशल कंपनी' गठित की जा रही है। इस कंपनी के जवान पुलिस या दूसरी फोर्स की तर्ज पर ही भर्ती होंगे। संवेदनशील जनपदों में दो कंपनियां बनाई जाएंगी। तकरीबन आठ हजार जवानों की भर्ती की जानी है। मुख्यालय स्तर पर प्रपोजल बन गया है और मंजूरी के लिए शासन में भेजा गया है। माना जा रहा है कि अप्रैल 2013 में प्रक्रिया शुरू होगी।
इस कंपनी के जवानों की भर्ती बिलकुल पुलिस की तर्ज पर होगी। लिखित एग्जाम से लेकर शारीरिक परीक्षा तक वैसे ही कराई जानी है। क्योंकि यह भर्तियां परमानेंट होनी हैं लिहाजा सारी सुविधाएं बिलकुल सरकारी मुलाजिम की तरह से ही होंगी। एक कंपनी में कुल 102 जवान रखे जाएंगे। जिला होमगार्ड कमांडेंट प्रियव्रत सिंह ने बताया कि मुख्यालय स्तर पर प्रयास शुरू हो गए हैं। माना जा रहा है कि 2013 के स्थापना दिवस से पहले भर्ती प्रक्रिया शुरू हो जाएगी। होमगार्ड को अत्याधुनिक असलहों से लैस करने की भी कवायद शुरू होने जा रही है। इससे पहले इन्हें प्रशिक्षण भी दिलाया जाना है। एक पूरा ट्रेनिंग प्रोग्राम जारी किया जाएगा। वैसे तो हर जिले में एक कंपनी गठित करने की प्लानिंग हैं लेकिन प्रदेश के संवेदनशील जनपदों में दो कंपनियां गठित होंगी। इस फोर्स का इस्तेमाल कानून व्यवस्था की ड्यूटियों में किया जाएगा।